’अलबेलुआ’ डोगरी लोक गीतै दी तर्ज नराली ऐ। इसी सुनदे गै माह्नू सैले-सैले प्हाड़ें पर, खेतरें च कम्म करने मगरा, खुशी च झूमदे करसानें बश्कार पुज्जी जंदा ऐ। पर पता नेईं केह् गल्ल ही जे भाएं एह् मेदा कोला बड़ा हौला कोरस साबत होआ। शकुन मल्होत्रा ते खेमा दे कदम आपूं च मिलदे हे, पर जय जयवंती ते मदन रैणा दे नेईं। नां गै अमीता ते उशा दे कदम इक-दूए कन्ने मिलदे हे। उद्धर गिरधारी पंत दी चाल च लचक नां-मात्र दी बी नेईं ही। प्रद्युमन बी ढिल्ला-ढिल्ला हा। पर ताशी सेयरिंग च गुढ़े दे नर्तक दी खूबी लभदी ही।